بھویاں

بھویّاں یا بھوئیاں ( ) قرونِ وسطیٰ کے بنگال اور آسام میں زمین داروں کے لیے استعمال ہونے والا ایک لقب تھا۔ بعد ازاں اسے مغربی بنگال، آسام اور بنگلہ دیش کی مختلف برادریوں نے بطور خاندانی نام بھی اختیار کر لیا۔

 اشتقاق 
بھویّاں ایک ایسا لقب تھا جو کسی زمین دار یا مقامی سردار کے لیے استعمال ہوتا تھا۔ یہ سنسکرت کے لفظ بھومی سے ماخوذ ہے، جس کے معنی ”زمین“ کے ہیں۔

 تاریخ 

 بنگال 
بنگال کے بڑے بھویّاں نے سلطنت بنگال کے آخری کرلانی (کرّانی) خاندان کے زوال کے بعد ایک خود مختار اتحاد قائم رکھا۔

مغلیہ تواریخ خصوصاً اکبر نامہ، آئینِ اکبری اور بہارستانِ غیبی میں بنگال کے نشیبی علاقوں کو بھاتی کہا گیا ہے۔ اس خطے میں بھاگیرتھی سے لے کر دریائے میگھنا تک کا علاقہ شامل تھا جبکہ بعض کے نزدیک ہجلی، جیسور، چندر دیپ اور بریشال ڈویژن بھی بھاتی میں شامل تھے۔ بڑے بھویاں اور مغلوں کے درمیان جنگی سرگرمیوں کے پیش نظر بہارستانِ غیبی اس علاقے کی حدود یوں بیان کرتی ہے: مغرب میں دریائے اچھامتی، جنوب میں دریائے گنگا، مشرق میں تریپورہ اور شمال میں الپ سنگھ پرگنہ (موجودہ ضلع میمن سنگھ) اور بانیہ چنگ۔ بڑے بھویّاں اسی خطے میں طاقتور ہوئے اور مغلوں کے خلاف مزاحمت کرتے رہے یہاں تک کہ اسلام خان چشتی نے جہانگیر کے عہد میں انھیں مطیع بنا لیا۔

 حوالہ جات 

زمرہ:تاریخ آسام
زمرہ:قرون وسطی کا بنگال